Paramos skyrimo tvarkos

 2 priedas

**PARAMOS SUTARTIS Nr.**

 \_\_\_\_\_\_\_\_ m. \_\_\_\_\_\_\_\_\_\_\_\_\_\_\_\_\_mėn. \_\_\_\_\_ d.

Varėna

Ši paramos sutartis (toliau – Sutartis) sudaryta tarp:

 **Uždarosios akcinės bendrovės „Varėnos šiluma“**, juridinio asmens kodas 184827583, registruotos buveinės adresas J. Basanavičiaus g. 56, 65210 Varėna, atstovaujamos \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal įstatus (toliau – Paramos davėjas) ir

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, juridinio asmens kodas \_\_\_\_\_\_\_\_\_\_\_\_\_\_, registruotos buveinės adresas \_\_\_\_\_\_\_\_\_\_\_\_\_\_\_\_\_\_\_\_\_\_\_\_, atstovaujamos \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (toliau – Paramos gavėjas).

 Paramos davėjas ir Paramos gavėjas toliau kartu vadinami Šalimis, o atskirai – Šalimi.

 **1. Sutarties objektas:**

 1.1. šia Sutartimi šalys susitaria, o Paramos davėjas neatlygintinai perduoda (*paramos objektas – piniginės lėšos arba kitas turtas*), (toliau – Parama) Paramos gavėjui, o Paramos gavėjas įsipareigoja naudoti gautą Paramą Lietuvos Respublikos labdaros ir paramos įstatyme numatytų ir šioje Sutartyje detalizuotų visuomenei naudingų tikslų įgyvendinimui;

 1.2. sutartis sudaryta vadovaujantis Lietuvos Respublikos labdaros ir paramos įstatymu bei kitais teisės aktais;

1.3.šios Sutarties tikslas yra teikti Paramą visuomenei naudingam tikslui – (*nurodomas tikslas, esant poreikiui tikslas gali būti detalizuojamas nurodant atskirus remiamo projekto etapus, kiekvienam iš jų paskiriant atitinkamą Paramos dalį*).

 **2. Paramos gavėjasįsipareigoja:**

2.1.Paramos davėjo Paramos gavėjui suteiktą Paramą naudoti tik šios Sutarties 1.3 punkte nurodytam tikslui įgyvendinti;

2.2.priimti Paramos davėjo teikiamą paramą, vadovaujantis Lietuvos Respublikos labdaros ir paramos įstatymu;

2.3.siekiant sudaryti sąlygas susipažinti su Paramos davėjo paremtų tikslų įgyvendinimo eiga, kviesti nemokamai dalyvauti Paramos gavėjo renginiuose, kurie vyksta įgyvendinant šios Sutarties 1.3 punkte nurodytą tikslą (*nustatoma, jeigu taikytina atsižvelgiant į remiamą projektą*);

2.4.neviršydamas Lietuvos Respublikos labdaros ir paramos įstatyme nustatyto išlaidų, kurias patiria Paramos gavėjas, maksimalaus dydžio (10 proc. nuo 1.1 p. nurodytos sumos), viešinti informaciją apie Paramos davėją įvairiomis informacijos sklaidos priemonėmis, naudojant oficialų Paramos davėjo logotipą ir kitą reikalingą informaciją;

2.5.po Paramos projekto įgyvendinimo iki sausio 31 d. Paramos davėjui pateikti Paramos panaudojimo ataskaitą (1 priedas) apie suteiktos Paramos panaudojimą ir Paramos tikslų įgyvendinimą;

 2.6.pateikti Paramos davėjui Lietuvos Respublikos labdaros ir paramos įstatyme numatytas Paramos davėjo Valstybinei mokesčių inspekcijai pateiktas ataskaitas apie gautą paramą ir jos panaudojimą.

 **3.** **Paramos davėjasįsipareigoja:**

3.1. suteikti Paramos gavėjui Paramą šios Sutarties 1.3 punkte nurodyto tikslo įgyvendinimui laikantis žemiau nurodytų terminų ir tvarkos:

3.1.1. \_\_\_\_\_\_\_\_\_\_\_\_\_\_\_;

3.1.2. \_\_\_\_\_\_\_\_\_\_\_\_\_\_\_.

**4.** **Kitos sąlygos:**

4.1. Šalių atstovai pareiškia, kad yra kompetentingi sudaryti šį sandorį;

4.2. Paramos gavėjas pareiškia ir garantuoja, kad pagal Lietuvos Respublikos labdaros ir paramos įstatymą jam yra suteiktas paramos gavėjo statusas;

4.3. Šalys įsipareigoja savo apskaitoje ir atskaitomybėje atspindėti suteiktą/gautą paramą;

4.4. Sutartis gali būti nutraukta:

4.4.1. raštišku šalių susitarimu;

4.4.2. Paramos davėjo sprendimu ir vienašališku pranešimu apie nutraukimą, nenurodant tokio nutraukimo priežasties, jeigu Parama faktiškai dar nebuvo suteikta ar buvo suteikta tik Paramos dalis. Šalys susitaria, kad Sutartį nutraukus šiame punkte nurodytu atveju Paramos davėjas neprivalės atlyginti jokių Paramos gavėjo išlaidų, kurias jam teko patirti dėl įsipareigojimų pagal šią Sutartį įgyvendinimo ar darbų, atliekamų įgyvendinant šios Sutarties tikslą, nurodytą šios Sutarties 1.3 punkte;

4.4.3. Paramos davėjo vienašališku pranešimu, jei Paramos gavėjas reikšmingai pažeidžia šią Sutartį. Šiuo atveju, reikšmingu Sutarties pažeidimu laikoma paramos naudojimas kitų tikslų įgyvendinimui, t. y. ne šios Sutarties 1.3 punkte nurodytam tikslui pasiekti bei Lietuvos Respublikos labdaros ir paramos įstatymo nuostatų dėl paramos panaudojimo pažeidimas. Tokiu atveju Paramos gavėjas Paramos davėjo reikalavimu privalo per 3 (tris) mėnesius nuo raštiško reikalavimo gavimo dienos grąžinti tai, ką yra gavęs iš Paramos gavėjo pagal šią Sutartį;

4.4.4. Paramos gavėjo reikalavimu, apie Sutarties nutraukimą įspėjus Paramos davėją ne mažiau kaip prieš 30 dienų, jei Paramos davėjas reikšmingai pažeidžia šią Sutartį. Šiuo atveju, reikšmingu Sutarties pažeidimu laikomas Paramos davėjo įsipareigojimų, nustatytų Sutarties 3.1, 2.4 punktuose, nevykdymas;

4.5. Jei dėl pasikeitusių aplinkybių suteiktos Paramos Sutarties 1.3 punkte nurodytam tikslui neįmanoma panaudoti, Paramos gavėjas privalo ne vėliau kaip per 3 (tris) mėnesius nuo to momento, kuomet tapo aišku, kad Paramos neįmanoma panaudoti Sutarties 1.3 punkte nurodytam tikslui, grąžinti Paramos davėjui visą Paramą;

4.6. Paramos gavėjas įsipareigoja atlyginti visus Paramos davėjo nuostolius, jeigu tokie kiltų dėl Paramos gavėjo neteisingų patvirtinimų šioje Sutartyje pateikimo, netinkamo Paramos naudojimo, netinkamų ataskaitų pagal šią Sutartį pateikimo ar dėl kitų Paramos gavėjo pareigų pagal šią Sutartį nevykdymo;

4.7. Šalių ginčai sprendžiami dvišalėse derybose. Nepasiekus susitarimo, ginčas sprendžiamas Lietuvos Respublikos įstatymų nustatyta tvarka;

4.8. Sutartis gali būti keičiama ar pildoma ta pačia forma kaip ir pati Sutartis. Sutarties pakeitimai ar papildymai įsigalioja nuo jų pasirašymo momento;

4.9. Paramos gavėjui draudžiama vienašališkai perleisti teises ir / ar pareigas pagal Sutartį. Paramos davėjas turi teisę vienašališkai, be Paramos gavėjo sutikimo, perleisti visas teises ir / ar pareigas pagal šią Sutartį bet kokiems pasirinktiems tretiesiems asmenims;

4.10. pasikeitus Šalių juridiniams adresams bei rekvizitams, Šalys privalo nedelsiant apie tai informuoti viena kitą;

4.11. Sutartis sudaroma dviem egzemplioriais, po vieną kiekvienai Šaliai.

4.12. Sutartis įsigalioja nuo jos pasirašymo momento ir galioja iki visiško Šalių įsipareigojimų įvykdymo.

**Paramos davėjas Paramos gavėjas**

UAB ,,Varėnos šiluma”

J. Basanavičiaus g. 56, 65210 Varėna

Įmonės kodas 184827583

PVM kodas LT848275811

AB ,,Swedbank”, A.s. LT617300010002609422, b.k. 73000

AB „Luminor Bank“, A.s. LT 7240 1004 1000 0702 50, b.k. 40100

Tel. 8 310 31 031, faks. 8 310 31 029

El. p. info@vsiluma.lt

Direktorius

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)